२ वर्षको लामो अध्ययन र संघर्ष पछि भट्टले गत बैशाखदेखी धनगढीको कैलाली गाँउमा फ्रुट उद्योगको स्थापना गरी नयाँ कामको सुरुवात गरेका छन् । बैतडी पुर्खेली घर भएका भट्टका वुवा विष्णुदत्त भट्ट, पेशाले सरकारी जागिरे छन् । सुरुवातका दिनमा भट्टलाई परिवारका सदस्यलाई रिझाउन मुस्कील परेपनि पछि गएर उनले सबैबाट राम्रो सहयोग पाएर स्थानीय स्तरमै फ्रुट उद्योग स्थापना गरी पेय पदार्थ उत्पादन र बिक्रि वितरण गर्न थालेका हुन् । भट्टले फ्रुट प्रशोधन केन्द्रबाट विभिन्न ५ किसिमका पेय पदार्थ, ८ किसिमको सस र २ किसिमको मिक्स फ्रुट उत्पादन गर्दै आएका छन् ।
